Киндик вольфрам кени

Киндик вольфрам кени Ош облусунун Ноокат районунда, Алай кырка тоосунун түндүк капталында, Киндик суусунун баш жагында, деңиз деңгээлинен 4000–4200 м бийиктикте. 1940-ж. ачылган. 1976–78-ж. геол. cъемка жана издөө иши жүргүзүлгөн. Кен аймагынын геол. түзүлүшүнө акиташ катмарчасы бар терриген катмары жана аны жиреп чыккан гранит интрузиясы катышат. Граниттин акиташ менен болгон контактысында скарн тулкулары бар. Алардын узундугу 320 м, калыңдыгы 20 м чейин. Скарн менен руда минералдары байланышта. Руда минералдары: шеелит, молибденит. Вольфрамдын триоксидинин орточо өлчөмү 0,26%. Руданын С2 категориясы боюнча запасы 1135,0 миң т, вольфрамдын триоксидиники – 2951 т.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары